Fil 3:8,9 Wat hou jy oor as wins, as bate in jou lewe? Wat kan God se oordeel aan die einde van jou lewe deurstaan? Dit is die belangrikste vrae in ons lewe. As ons gaan vir die wins op die kort termyn is ons kortsigtig. Jy kan leef om ryk te word of te wees. Ek kan leef met as die groot doelwit dat mense my 'n belangrike posisie gee. Nogtans kom die oomblik dat ek moet sterf. Ek kan die dood nie uit my lewe weghou nie. Dan gaan baie geld en 'n belangrike posisie in kerk of samelewing my nie help nie. Ek kan my plek by die HERE in die hemel nie koop nie! Ons lees dit op 'n baie duidelike manier in Psalm 49: "Wees nie bevrees as 'n man ryk word, as die rykdom van sy huis groot word nie; want by sy dood sal hy van alles niks saamneem nie; sy heerlikheid sal nie neerdaal agter hom nie. Al ag hy homself gelukkig in sy lewe - en prys hulle jou, omdat jy aan jouself goed doen - tog gaan sy siel na die geslag van sy vaders; tot ewigheid sal hulle die lig nie sien nie." vs 17-20
Hierdie Psalm wys ons ook wat jou en my regtig wins gee, wat bly bestaan. Ons lees dit in vers 16 so: "Maar God sal my siel loskoop van die mag van die doderyk, want Hy sal my opneem."
Die gelowiges, hulle wat nie op die uiterlike dinge en op hulself vertrou nie maar op Christus is losgekoop van die dood. Christus het die losprys vir ons sondes betaal. Hy het die dood oorwin vir elkeen wat op Hom bou! Heerlik evangelie! As Christus jou bate is dan kan die lewe nie stukkend nie.